মধ্য আফ্রিকান প্রজাতন্ত্র

মধ্য আফ্রিকান প্রজাতন্ত্র (ফরাসি: République centrafricaine, টেমপ্লেট:Lang-sg; আধ্বব: [kōdōrōsésè tí bé.àfríkà], [sɑ̃tʁafʁik]) মধ্য আফ্রিকার একটি স্থলবেষ্টিত রাষ্ট্র। দেশটির রাজধানী নগরীর নাম বাংগি। প্রায় ৬ লক্ষ ২৩ হাজার বর্গকিলোমিটার আয়তনের (বাংলাদেশের আয়তনের ৪ গুণের কিছু বেশি) এই দেশটিতে ৪৭ লক্ষ লোকের বাস; জনঘনত্ব প্রতি বর্গকিলোমিটারে ৭.৭২ জন। ভৌগোলিকভাবে দেশটি চাদ নদী ও কঙ্গো নদীর অববাহিকাদ্বয়ের মধ্যবর্তী অঞ্চলে একটি নিম্ন উচ্চতাবিশিষ্ট মালভূমির উপরে দাঁড়িয়ে আছে। আফ্রিকার উত্তর নিরক্ষীয় মালভূমিরই একটি অংশ হিসেবে সমুদ্রপৃষ্ঠ থেকে এর গড় উচ্চতা ৬০০ মিটার। মালভূমিটি সাভানা জাতীয় তৃণভূমি এবং গুল্মজাতীয় উদ্ভিদে আবৃত। চাদ নদীর উপত্যকায় অবস্থিত প্রায় ২,১৬,০০০ বর্গকিলোমিটার বিস্তৃত দেশটির উত্তরাংশ অপেক্ষাকৃত ঊষর; এর বিপরীতে দেশের দক্ষিণভাগে নিরক্ষীয় অতিবৃষ্টি অরণ্য পরিলক্ষিত হয়। দেশটির উত্তরপূর্ব সীমান্তে সুদান সীমান্তে অবস্থিত বোংগো পর্বতশ্রেণি (সর্ব্বোচ্চ শৃঙ্গ মঁ তুসোরে, সমুদ্রপৃষ্ঠ থেকে উচ্চতা ১৩৫০ মিটার)। অন্যদিকে ক্যামেরুন সীমান্তে ইয়াডে উচ্চভূমির অন্তর্গত ন্‌গাউই পর্বত (১৪১০ মিটার) হল দেশটির সর্ব্বোচ্চ শৃঙ্গ। উবাংগি নদীটি দেশটির সাথে কঙ্গো গণতান্ত্রিক প্রজাতন্ত্রের সীমানা গঠন করেছে। মধ্য আফ্রিকান প্রজাতন্ত্রের উত্তরভাগের জলবায়ু উত্তপ্ত ও শুষ্ক প্রকৃতির; দক্ষিণের জলবায়ু নিরক্ষীয় প্রকৃতির। সারা বছর ধরেই বৃষ্টিপাত হয়, তবে জুলাই থেকে অক্টোবর পর্যন্ত সবচেয়ে ভারী বর্ষণ হয়ে থেকে। বায়া (৩৩%) ও বান্দা (২৭%) দেশটি দুইটি বৃহত্তম নৃগোষ্ঠী; এছাড়া মাঞ্জিয়া (১৩%) ও সারা (১০%) দুইটি অন্যতম সংখ্যালঘু নৃগোষ্ঠী। বান্দা ও গবায়া ভাষায় দেশের অর্ধেকের বেশি মানুষ কথা বললেও দক্ষিণের সংখ্যালঘু নৃগোষ্ঠীগুলির মুখের বাণিজ্যিক ক্রেওল বা মিশ্রবুলি সাংগো-ই দেশটির সর্বাধিক প্রচলিত ভাষা। এছাড়া ঔপনিবেশিক আমলে আগত ফরাসি ভাষাও ব্যাপক প্রচলিত। ফরাসি ও সাংগো দেশটির সরকারি ভাষা। দেশের প্রায় এক-তৃতীয়াংশ অধিবাসী ঐতিহ্যবাহী আফ্রিকান ধর্মগুলিতে বিশ্বাসী। দেশের অর্ধেক জনগণ খ্রিস্টধর্ম অনুগামী, যাদের মধ্যে সমসংখ্যক রোমান ক্যাথলিক ও প্রতিবাদী মতবাদ মণ্ডলীর অনুসারী। এছাড়া দেশের প্রায় ১৫% ইসলাম ধর্মাবলম্বী। ঐতিহাসিকভাবে দেশটির দক্ষিণের নৃগোষ্ঠীগুলি থেকেই সবচেয়ে বেশী রাজনৈতিক নেতার আগমন ঘটেছে। সাম্প্রতিককালে দেশের উত্তরভাগের জঙ্গী বাহিনীগুলির বিদ্রোহের কারণে বহুসংখ্যক ব্যক্তি ঘরহারা উদ্বাসীতে পরিণত হয়েছে। [তথ্যসূত্র প্রয়োজন] দেশটিতে বর্তমানে একটি রাষ্ট্রপতিশাসিত শাসনব্যবস্থা বিদ্যমান। শান্তি ও স্থিতিশীলতা প্রতিষ্ঠায় রাষ্ট্রীয় বাহিনীর পাশাপাশি জাতিসংঘের শান্তি রক্ষায় নিয়োজিত বাংলাদেশ সেনাবাহিনী দেশটিতে নিয়মিত কর্মরত আছে। জাতিসংঘের মতে মধ্য আফ্রিকান প্রজাতন্ত্র বিশ্বের সবচেয়ে অনুন্নত দেশ। উবাংগি নদীটি দেশটির প্রধান অর্থনৈতিক চালিকাশক্তি। নিতান্ত জীবিকানির্বাহী কৃষিকাজ দেশটির জনগণের প্রধান অর্থনৈতিক কর্মকাণ্ড। তবে এখান থেকে হীরা, তুলা, তক্তাকাঠ ও কফি রপ্তানি হয়ে থাকে। প্রচুর প্রাকৃতিক সম্পদ থাকা সত্ত্বেও বিদ্রোহী গোষ্ঠীর আক্রমণ ও পারস্পরিক দাঙ্গা দেশটির স্থিতিশীলতায় চরমভাবে বিপর্যয় ডেকে এনেছে। রাজনৈতিক অস্থিতিশীলতা ও অবকাঠামোগত দারিদ্র্যের কারণে দেশটির অর্থনৈতিক অগ্রগতি বাধাগ্রস্ত। উদ্বাস্তুদের জন্য দেশটি আন্তর্জাতিক আর্থিক সহায়তার উপর নির্ভরশীল। দেশটির মুদ্রার নাম মধ্য আফ্রিকান সিএফএ ফ্রাঙ্ক, যা ১০০ সঁতিমের (সেন্ট) সমান। ১৯৬০ সালে দেশটি ফরাসিদের ঔপনিবেশিক শাসন থেকে স্বাধীনতা লাভ করে। ১৯৬৫ সাল থেকে ১৯৭৯ সাল পর্যন্ত তথাকথিত "সম্রাট" বোকাসা দেশটি শাসন করেন। এরপর এখানে সামরিক স্বৈরশাসন বলবৎ হয়। ১৯৯৩ সালে এসে দেশটিতে প্রথম গণতন্ত্রের প্রবর্তন হয়।[তথ্যসূত্র প্রয়োজন] https://data.worldbank.org/indicator/SP.POP.TOTL?locations=CF।  |শিরোনাম= অনুপস্থিত বা খালি (সাহায্য) https://www.worldometers.info/demographics/central-african-republic-demographics/ "Central African Republic"। International Monetary Fund।  "Gini Index"। World Bank। সংগ্রহের তারিখ ২ মার্চ ২০১১।  "2016 Human Development Report" (পিডিএফ)। United Nations Development Programme। ২০১৬। সংগ্রহের তারিখ ২১ মার্চ ২০১৭।  Mont Toussoro[স্থায়ীভাবে অকার্যকর সংযোগ] Mont Ngaoui সরকারী মধ্য আফ্রিকান প্রজাতন্ত্র অনলাইন রাষ্ট্র প্রধান এবং মন্ত্রিপরিষদ সদসবৃন্দ সংবাদ Humanitarian news and analysis from IRIN – Central African Republic Central African Republic news headline links from AllAfrica.com (ফরাসি) RCA Info সাংস্কৃতিক Baka Pygmies Culture and music of the first inhabitants of the Central African Republic, with photos and ethnographic notes অন্যান্য Central African Republic Pictures[স্থায়ীভাবে অকার্যকর সংযোগ] location of Central African Republic on a 3D globe (Java) Central African Republic at Humanitarian and Development Partnership Team (HDPT) Central African Republic reports from Coalition to Stop the Use of Child Soldiers Johann Hari in Birao, Central African Republic Inside France's Secret War ওয়েব্যাক মেশিনে আর্কাইভকৃত ১০ ডিসেম্বর ২০২০ তারিখে from The Independent, October 5, 2007